《拙句赠大司农白阳毕老公祖得请荣归 其一》
明代·王在晋

一封直上解朝衣，王事劳人问息机。三老那堪同去国，二疏争似识先机。

雄材历下今无敌，勇退都门近亦稀。独愧驽骀犹恋栈，勌勤久与世相违。

作者简介：明苏州府太仓人。字明初，号岵云。万历二十年进士。授中书舍人。万历末由江西布政使擢右副都御史巡抚山东，进督河道。天启二年，以兵部侍郎署部事。同年迁尚书兼右副都御史，经略辽东、蓟镇、天津、登、莱，代熊廷弼。旋改南京兵部尚书。告归。崇祯元年，官至兵部尚书。坐事削籍。有《岵云集》、《三朝辽事实录》、《越镌》。